เปิดวปส.รุ่น1เอ็มดีประกันแห่เข้าเรียน
19 ผู้บริหารระดับสูง บริษัทประกันภัย บริษัทประกันชีวิต สมัครเรียน วปส.รุ่นแรก เตรียมรับมือเข้าสู่เกณฑ์มาตรฐานสากล
20 ส.ค. 2554

19 ผู้บริหารระดับสูง บริษัทประกันภัย บริษัทประกันชีวิต สมัครเรียน วปส.รุ่นแรก เตรียมรับมือเข้าสู่เกณฑ์มาตรฐานสากล
นางจันทรา บูรณฤกษ์ เลขาธิการ สำนักงานคณะกรรมการกำกับและส่งเสริมการประกอบธุรกิจประกันภัย(คปภ.) กล่าวว่า ขณะนี้ได้มีการเปิดหลักสูตรวิทยาการประกันภัยระดับสูง (วปส.) รุ่นที่ 1 โดยมีผู้ชำนาญการพิเศษจากองค์การเพื่อความร่วมมือทางเศรษฐกิจและการพัฒนา หรือ OECD ธนาคารเพื่อการพัฒนาเอเชีย (ADB) และสมาคมผู้ควบคุมธุรกิจประกันภัยนานาชาติ (IAIS) รวมถึงผู้เชี่ยวชาญพิเศษในประเทศ มาให้ความรู้แก่ผู้เรียน
ทั้งนี้ ผู้บริหารและเป็นผู้ถือหุ้นของ บริษัทประกันภัย และบริษัทประกันชีวิต อาทิ นายไชย ไชยวรรณ กรรมการผู้จัดการใหญ่ บริษัทไทยประกันชีวิต นายชัย โสภณพนิช ประธานกรรมการ บริษัทกรุงเทพประกันภัย นายเผ่าไทย ทองธิว รองกรรมการผู้จัดการ บริษัทวิริยะประกันภัย นายสาระ ล่ำซำ กรรมการผู้จัดการ บริษัทเมืองไทยประกันชีวิต เป็นต้นนางนุสรา (อัสสกุล) บัญญัติปิยพจน์ กรรมการผู้จัดการใหญ่ บริษัทไทยสมุทรประกันชีวิต นายโชติพัฒน์ พีชานนท์ ประธานกรรมการบริหาร อาคเนย์ กลุ่มธุรกิจประกันและการเงิน
นอกจากนี้ ยังมีผู้บริหารระดับสูงของบริษัทประกันภัย บริษัทประกันชีวิตอีกหลายคน รวมทั้งผู้บริหารระดับสูงจากบริษัททั่วๆ ไป รวม 43 คน
นางจันทรา บูรณฤกษ์ เลขาธิการ สำนักงานคณะกรรมการกำกับและส่งเสริมการประกอบธุรกิจประกันภัย(คปภ.) กล่าวว่า หลักสูตรนี้มีผู้ชำนาญการพิเศษจาก องค์การเพื่อความร่วมมือทางเศรษฐกิจและการพัฒนา หรือ OECD ธนาคารเพื่อการพัฒนาเอเชีย (ADB) และสมาคมผู้ควบคุมธุรกิจประกันภัยนานาชาติ(IAIS) รวมถึง ผู้เชี่ยวชาญพิเศษในประเทศ
หลักสูตรดังกล่าว จะทำให้ผู้บริหารจะได้เข้าใจและเตรียมตัวรองรับเกณฑ์การกำกับดูแลธุรกิจประกันภัยแนวใหม่ตามมาตรฐานสากล ที่จะนำมาใช้ในเร็วๆ นี้ จะทำให้มีความคิดสร้างสรรค์ในการพัฒนาแบบประกันภัยให้สอดคล้องกับสถานการณ์ทางเศรษฐกิจที่เปลี่ยนแปลงไป
“เป็นการเปิดโลกทัศน์รับสิ่งใหม่ๆ ที่กำลังจะเกิดขึ้นในอนาคต เพื่อจะได้เตรียมพัฒนาองค์กรและสินค้าให้สอดคล้องกับสิ่งที่เปลี่ยนแปลง” างจันทรา กล่าว
ทั้งนี้ หลักสูตรดังกล่าวจะมีการเรียนในสถานที่ และออกไปดูงานนอกสถานที่ ทั้งในและต่างประเทศ มีค่าใช้จ่ายเฉลี่ยคนละ 2.5 แสนบาทต่อหลักสูตร m